Toffen Gunnufsen

Toffen Gunnufsen (født 1961) er en norsk tidligere bookingsjef for norske musikkfestivaler. I desember 2023 ble han ansatt som kultursjef i Lillesand kommune, med tiltredelse i 2024.

Gunnufsen var med å grunnlegge Quartfestivalen i Kristiansand, og arbeidet der som festivalsjef frem til høsten 2006. Hans virksomhet i forbindelse med Quartfestivalen er delvis beskrevet i bøkene Quart – Den usminkede historien om Norges viktigste festival av Pål Hetland (ISBN 978-82-489-0801-2) og Frihetens Øyeblikk av Arvid Skancke-Knutsen, ISBN 9788293039655).

Han arbeidet for Hovefestivalen i Arendal, som han var med å grunnlegge i 2007, frem til denne ble avviklet i 2014. Han stod også bak selskapet Toffen live som arrangerte konserter rundt om i Agder. Fra januar 2015 til høsten 2019 arbeidet han som musikksjef og daglig leder for Skral Festival i Grimstad. Han var også med å etablere musikkfestivalen Kadetten i Sandvika i 2018, der han arbeidet som kunstnerisk leder frem til høsten 2020.

I mai 2021 ble det kjent at Toffen Gunnufsen var blitt ansatt som festivalsjef for Slottsfjell i Tønsberg.

Høsten 2023 ble han ansatt i selskapet All Things Live som promoter og festivalbooker. Fra 1 mars 2024 tiltrer han som kultursjef i Lillesand Kommune.

 Kulturpris 
2. juli 2002 fikk han utdelt Kristiansand kommunes kulturpris for 2002.  

13. desember 2011 fikk han utdelt Aust-Agder fylkeskulturpris for 2011. I pressemeldingen fra fylkeskommunen sto det: 

 Referanser 

 Litteratur 
 Hetland, Pål: Quart – Den usminkede historien om Norges viktigste festival. Kagge forlag 2008.  ISBN 9788248908012. 
 Skancke-Knutsen, Arvid: Frihetens Øyeblikk, ISBN 9788293039655. 


Kategori:Personer fra Grimstad kommune
Kategori:Norsk musikk